Fake Love (שיר של BTS)

"Fake Love" (בעברית: "אהבה מזויפת") הוא סינגל של להקת הבנים הדרום קוריאנית BTS, שיצא לאור ב-18 במאי 2018 על ידי חברת התקליטים ביג היט אנטרטיינמנט. ב-16 באוקטובר 2018 פורסמה גרסה נוספת של הסינגל, ביפנית.

 רקע ופרסום 
ב-16 באפריל 2018 הודיעה הלהקה על האלבום החדש שלה, Love Yourself: Tear. ב-14 במאי הוכרז Fake Love כסינגל הראשון שיפורסם מתוך האלבום.

הסינגל נכתב על ידי חבר הלהקה RM והופק על ידי המוזיקאי הקוריאני פידוג. הסינגל הוקלט באולפני ביג היט אנטרטיינמנט בסיאול שבקוריאה הדרומית. מאוחר יותר סיפר RM שהשיר הזה היה הקשה ביותר לפיתוח מבין כל שאר השירים באלבום, משום שהיה קשה להתאים אותו לקולות חברי הלהקה.

 מילים וליווי 
השיר מבטא את רגשותיו של אדם שאהבתו מתבררת כמזויפת, וכן אדם שהשקיע באהבה הרבה כל כך עד שאיבד את זהותו העצמית. מסר זה מתכתב עם המסר הכללי של האלבום - שכל אהבה כלפי הזולת אינה אהבה אמיתית לפני שהאדם אוהב את עצמו.

השיר משלב מוזיקת פופ, היפ הופ, רוק אלטרנטיבי, מוזיקה עכשווית למבוגרים וגראנג', בליווי גיטרה חשמלית, תופים וסינתיסייזרים.

 וידאו קליפ 
הווידאו קליפ של הסיגנל בוים על ידי אמן המידול לומפנס. ב-14 וב-16 במאי 2018 פורסמו שני טייזרים לקליפ, לפני הפרסום המלא ב-18 במאי.

הקליפ קודר יחסית לקליפים הקודמים של הלהקה. חברי הלהקה לובשים בגדים כהים ושערם כהה ולא צבוע, הרקעים מלנכוליים ומתארים הרס, ריקבון וחורבן. הכוריאוגרפיה המהירה והחדה של הקליפ משקפת את המסר הנואש של השיר. הקליפ נע בין סצנות שונות: חברי הלהקה הרוקדים על במה חשוכה או בקניון נטוש, ג'ונגקוק המחפש את חבריו בבית חשוך דמוי מבוך, ג'ין המנסה להגן על פרח כשסביבו רעידת אדמה, שוגה וג'ימין שאדישים לאסונות שונים המתרחשים סביבם, V העומד מול קיר שעליו הכיתוב "Save me",בעברית "הצילו אותי" וסצנות נוספות המבטאות מצוקה, חיפוש עצמי וחוסר אונים. הקליפ מסתיים בג'ונגקוק המתקרב אל אדם מסתורי שפניו מכוסות בברדס, וזהותו נשארת עלומה.

זהו הקליפ השלישי הנצפה ביותר ביוטיוב תוך 24 שעות לשנת 2018, עם 35.9 מיליון צפיות ביממה הראשונה לפרסומו.

 מיקומי שיא 

 פרסים ומועמדויות 
שנהפרסקטגוריהתוצאה2018פרסי המוזיקה האסייתית של Mnetבחירת המעריצים הגלובלית של Mwaveביצוע הדאנס הטוב ביותר - להקת בניםשיר השנהפרסי המוזיקה של מלוןשיר השנהראפ/היפ הופ הטוב ביותרGenie Music Awardsשיר השנהפרס מוזיקת ראפ / היפ הופפרסי הווידאו קליפים של MTV יפןהווידאו קליפ הטוב ביותר של להקה - בינלאומיפרס סומפיקליפ השנה2019 פרסי המוזיקה של גאון צ'ארטשיר השנה - מאיפרסי גולדן דיסקבונסנג דיגיטליפרסי המוזיקה הקוריאניתשיר השנהשיר הפופ הטוב ביותרMyx Music Awardsסרטון בינלאומי אהוב
 נתוני מכירות 
מדינהתוארמכירותאוסטרליה (ARIA)זהב35,000 דרום קוריאה (KMCA) פלטינה 2,500,000ארצות הברית (RIAA)זהב500,000יפן (RIAJ)פלטינה X 250,000סטרימינגיפן (RIAJ)זהב50,000,000דרום קוריאה (KMCA)פלטינה100,000,000

 קישורים חיצוניים 

 הערות שוליים 

קטגוריה:שירי BTS
קטגוריה:שירים ביפנית
קטגוריה:שירים בקוריאנית
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:שירים שהופקו על ידי פידוג
קטגוריה:שירי גראנג'
קטגוריה:שירי היפ הופ
קטגוריה:שירי רוק אלטרנטיבי
קטגוריה:סינגלים שהגיעו למקום הראשון במלזיה
קטגוריה:שירי כסף בממלכה המאוחדת
קטגוריה:סינגלים בהוצאת הייב קורפוריישן